Tarjei Bø

Tarjei Bø (født 1988) er en norsk tidligere skiskytter fra Stryn som representerer Markane IL. Han er tre ganger olympisk mester, har tolv VM-gull og én sammenlagtseier i verdenscupen.

Han ble olympisk mester med det norske stafettlaget under vinter-OL 2010 i Vancouver, samt både i blandet stafett og i stafett for menn i OL 2022 i Beijing. Han har to gull individuelt i VM i skiskyting og ti gull på stafetter. Individuelt vant han normaldistansen i 2011 i Khanty-Mansijsk og fellesstarten i 2013 i Nové Město na Moravě. I sesongen 2010/11 vant han verdenscupen sammenlagt, som en av de yngste vinnerne gjennom tidene.

Han er utøverambassadør for den humanitære organisasjonen Right To Play, og er storebror til skiskytteren Johannes Thingnes Bø.

Bø annonserte i januar 2025 at han kom til å legge opp som aktiv utøver etter 2024/2025 sesongen. 

 Bakgrunn 
Bø er sønn av Klemet Bø og Aslaug Hildegunn Thingnes Bø, født og oppvokst i Markane i Stryn, på grensen mot Hornindal, ikke langt fra skianlegget Ullsheim. Han er den midterste av fem søsken. Tarjei Bø er nevø av programleder, journalist og fotograf Harald Thingnes på sin mors side.

Da Bø var åtte år gammel ble Norgesmesterskapet på ski 1996 arrangert på hjemmebanen i Stryn. Senere har denne arenaen holdt en rekke mesterskap innen nordiske grener og skiskyting, blant annet junior-VM 2004 i nordiske grener samt en rekke norgescuper. Anlegget gav Bø gode forhold for trening og arrangementene bidro til inspirasjon og motivasjon.

Bø hevdet seg nasjonalt først mot slutten av tenårene.NRK.no (11. mars 2011): Var «ganske dårleg» i ungdommen, besøkt 20. mars 2011 Han var en habil langrennsløper, men valgte skiskyting og fikk da tilnavnet «Børsa». Tross gode treningsforhold i hjembygda flyttet Bø til Lillehammer høsten 2004, der han startet på skiskytterlinjen på Norges Toppidrettsgymnas. Han var ikke blant de beste på opptaksprøvene på Lillehammer, men daværende NTG-trener Knut Tore Berland bestemte seg for å ta inn stryningen. Bø svarte til forventningene og allerede året etter, i 2005, var han Norges beste junior.

 Karrière som juniorutøver 
 2005 
Bø tok sitt første gull i junior-NM på sprinten i 2005. Han fulgte opp med gull for Sogn og Fjordane på stafetten i samme mesterskap, sammen med Magnus Brendehaug, Hardbagg IL og Ronny André Hafsås, Stårheim IL.

 2006 
Allerede våren 2006 ble Bø juniorverdensmester for første gang. I Junior-VM 2006 i Presque Isle i Maine i USA vant han åpningsdistansen 12,5 kilometer individuell start. Videre ble det sølv på jaktstarten og fjerdeplass på sprinten. Dette året vant han også junior-NM i spesiallangrenn i friteknikk. Sommeren 2006 vant han to tiler i NM i skiskyting med rulleski. 

 2007 
Året etter, i 2007, ble det to sølvmedaljer i junior-VM 2007 i italienske Martell-Val Martello. Én på jaktstarten og én med stafettlaget, samt fjerdeplass på 12,5 kilometer. Han vant også en tittel i norgesmesterskapet for junior i skiskyting.

 2008 
Dette året var det senior-NM i skiskyting på hjemmebane i Markane, og Tarjei Bø fikk en femteplass og en syvendeplass individuelt. Han var med på stafettlaget til Sogn og Fjordane som fikk femteplass i det samme mesterskapet. Med seg på laget hadde han Ronny André Hafsås, Magnus Brendehaug og Roger Lillestøl. Bø gikk dette året glipp av junior-VM 2008 i Ruhpolding i Tyskland på grunn av sykdom.Rana Blad.no (28. januar 2008): – Kan bli komplett skiskytter, besøkt 20. mars 2011

 2009 
I 2009 gikk junior-VM 2009 i Canmore i Canada. Bø vant også denne gangen to medaljer. Han fikk bronse på sprinten, og for tredje gang vant han medalje på jaktstarten, med bronse også der. Han vant sin første NM-tittel som senior på normaldistansen 20 km på Birkebeineren skiskytterstadion på Lillehammer.skiskyting.com: Resultater sesongen 2008/2009  (PDF), besøkt 6. mars 2011

 2009/2010 – Gjennombrudd og olympisk mester 
Bø debuterte i verdenscupen i sesongen 2009/10, og fikk sitt gjennombrudd med 4.-plass på sprinten Pokljuka 19. desember 2009. Resultatet gav også grunnlag for uttak til Vinter-OL 2010. 

I januar 2010 fikk Bø plass på det norske stafettlaget. Det endte med førsteplass 7. januar i Oberhof, og deretter med andreplass 17. januar i Ruhpolding. På begge løpene hadde Bø andre etappe, og han styrket sitt kandidatur over Lars Berger og Alexander Os til tilsvarende etappe i OL i Vancouver.

18. februar 2010 gikk han 20 km individuelt, skjøt svakt og ble nummer 21. Han slo likevel Alexander Os (nummer 28), og sikret sin plass på det norske stafettlaget.

26. februar 2010 gikk Bø andre etappe for det norske gullaget på 4 x 7,5 km stafett i OL i Vancouver. Han tok over etter Halvard Hanevold og gikk ut 8 sekunder etter Russlands Anton Sjipulin. Etter første skyting, liggende, tråkket Bø på staven til franske Vincent Defrasne slik at denne mistet staven og kom noen sekunder bak. Episoden fikk ikke ytterligere følger for resultatet. På begge skytingene trengte Bø ett ekstra skudd. Han gikk forrykende på siste runden inn mot mål, dro fra og kunne sende Emil Hegle Svendsen ut 5,6 sekunder før Østerrike. Ole Einar Bjørndalen avsluttet stafetten for Norge nær 40 sekunder foran Østerrike, og Bøs OL-debut endte med gull. Bø ble med dette historisk som første olympiske mester i Vinter-OL fra Sogn og Fjordane.NRK.no (26. februar 2010): Historisk gull til Tarjei Bø, besøkt 6. mars 2011

Tarjei Bø ble hedret med tittelen Årets gjennombrudd på Idrettsgallaen 2011 for innsatsen i 2010. Fra Stryn kommune ble han tildelt kommunens kulturpris.skiskyting.no (06.04.2010 ): Tarjei Bø tildelt Stryn Kommune kulturpris , besøkt 6. mars 2011

 2010/2011 – Verdensmester og verdenscupvinner 
Bø startet sesongen lovende med to 4.-plasser og en 5.-plass i åpningsrennene i Östersund. I Hochfilzen uka etter, 10. desember, vant Bø et individuelt renn i verdenscupen for første gang, med seier på 10 km sprint. Han inntok samtidig tredjeplassen i verdencupen 2010/11 sammenlagt, bak Emil Hegle Svendsen og Ole Einar Bjørndalen.VG.no (10. desember 2010): Tarjei Bø knuste alle, besøkt 10. desember 2010 Dagen etter, 11. desember, vant han også jaktstarten og passerte Bjørndalen på lista, til andreplass.

Bø forsatte å prestere jevnt godt i verdenscupløpene. Etter konkurransene i Oberhof, der han vant både sprint den 7. januar og fellesstart den 9. januar, overtok han ledelsen i verdenscupen sammenlagt. Posisjonen gjorde at han tok et valg om å prioritere verdenscupen sammenlagt over VM. Han kunne dermed ikke stå over konkurranser og legge inn en ny treningsperiode før VM. Han fortsatte å imponere med jevnt gode prestasjoner. Da Hegle Svendsen tok to seire i Fort Kent, Maine, USA fulgte Bø opp med tredjeplasser på alle tre løpene der, og sikret fortsatt ledelse i verdenscupen.NRK.no (7. januar 2011): Verdenscupen er førsteprioritet for Bø, besøkt 6. mars 2011

I VM i skiskyting 2011 i Khanty-Mansijsk gikk Bø en sterk sisteetappe til norsk gull, på Mix stafett på mesterskapets åpningsdag, torsdag 3. mars. Han gikk sammen med Ann Kristin Flatland, Tora Berger og Ole Einar Bjørndalen.VG.no (3. mars 2011): Suverene Bø fikset gulljubel på første VM-forsøk, besøkt 5. mars 2011 I VMs andre løp, sprint, fikk han bronse og sin første individuelle mesterskapsmedalje som senior. Vant gjorde tyske Arnd Peiffer, med Martin Fourcade på plassen bak.VG.no (5. mars 2011): Bø tok sin første individuelle mesterskapsmedalje, besøkt 5. mars 2011 Dagen etter forsvarte han bronsen i jaktstarten. Denne gang henviste han Peiffer til fjerdeplass, mens Fourcade vant foran Emil Hegle Svendsen.NRK.no (6. mars 2011): Sølv og bronse i Khanty-Mansijsk, besøkt 6. mars 2011 

Det første individuelle VM-gullet kom på 20 km den 8. mars, da han vant foran russiske Maksim Maksimov og østerrikske Christoph Sumann. Dette var også hans første verdenscupseier på den lengste distansen.Dagbladet.no (8. mars 2011): - Må være lov å gråte litt når det går så bra – Gråtkvalt Bø tok gullet på 20 kilometeren., besøkt 8. mars 2011 På stafetten gikk han ankeretappen, og fikk en strafferunde underveis. Men sin gode fart i sporet holdt det likevel til mesterskapets tredje gull for Bø.NRK.no (11. mars 2011): Bø etter sitt 3. VM-gull: – Litt flaut, besøkt 19. mars 2011 Han avsluttet mesterskapet utenfor pallen på fjerdeplass i fellesstarten den 12. mars.

Bø hadde gått alle verdenscupløpene gjennom sesongen, plukket jevnt med poeng, og kom til verdenscupavslutningen i Holmenkollen med en solid ledelse på Emil Hegle Svendsen i kampen om verdenscup-troféet. På sprinten skjøt han hele fire bom på siste stående skyting og ble nummer 44. Hegle Svendsen ble nummer seks og kuttet Bøs forsprang i cupen til 37 poeng før de to siste løpene. På jaktstarten lørdag 19. mars gikk Bø et historisk godt løp fra 44 plass til andreplass bak vinner Hegle Svendsen. Ingen skiskytter har startet så langt bak og gått seg til en plass på pallen før.IBU (19. mars 2011): Svendsen Wins Historic Pursuit Battle in Oslo  (engelsk), besøkt 19. mars 2011 Sesongens siste løp var fellesstarten i Holmenkollen 20. mars. Ole Einar Bjørndalen gikk ut først etter siste skyting, Hegle Svendsen tok opp jakten, mens Bø merket presset og fikk to bom. Mot slutten stivnet Bjørndalen og Hegle Svendsen vant løpet. Tarjei Bø gikk en sterk siste runde og ble nummer åtte, nok til å vinne verdenscupen sammenlagt med en margin på fem poeng til kameraten Hegle Svendsen.VG.no (20. mars 2011): Tarjei Bø: - For en drømmesesong!, besøkt 21. mars 2011

I NM i skiskyting i Målselv vant Bø alle tre løpene, 20 km, sprint og fellesstart. Han mottok sin første Kongepokal for seieren i sprint. Han vant sprinten knepent, med kun 10 sekunder foran hjemmefavoritten Alexander Os.NRK.no Nordnytt (2. april 2011): Kongepokalen utdelt etter sprintseier på Bardufoss, besøkt 6. april 2011
miniatyr|Tarjei Bø under et verdenscuprenn i Oberhof 2018
 2011/2012 – I forsvarsposisjon 
Bø gikk inn i sesongen 2011-2012 med høye forventninger etter det sterke året i forveien. Han åpnet svakt med 25 plass på 20 km i åpningsrennene i Östersund 30. november, men hevet seg i den påfølgende sprinten med 2.-plass, og 4.-plass på jaktstarten. I Hochfilzen uken etter kom han igjen på pallen med 2.-plass på jaktstarten og seier på stafetten etter å ha levert en god sisteetappe. 15. desember fikk han sesongens første og eneste individuelle verdenscupseier, på sprinten. Han tok samtidig over den gule ledertrøya.VG (15. desember 2011): Bø vant sprinten og topper verdenscupen, 15. desember 2011 Totalt i verdenscupen ble Bø nummer sju denne sesongen.

I VM i skiskyting 2012 gikk han tredje etappe på det norske laget som tok gull på 4 x 7,5 km stafett. Med seg på laget hadde han Ole Einar Bjørndalen, Rune Brattsveen og Emil Hegle Svendsen.

 Sesongen 2012/2013 
Sommeren og høsten 2012 var Bø rammet av en bakterieinfeksjon, ifølge pressen var det TWAR. Først 1. november ble Bø friskmeldt og han tok tiden til hjelp for å bli trene seg opp igjen.Bø endelig friskmeldt – Nettavisen 1. november 2012 Først i VM i skiskyting 2013 i Nové Město na Moravě havnet Bø på pallen, da han gikk på det norske laget som i tredje VM på rad tok gull på mix stafett. Der gikk han sammen med Tora Berger, Synnøve Solemdal og Emil Hegle Svendsen. På fellesstarten tok han gull foran Anton Sjipulin og Emil Hegle Svendsen etter å ha skutt feilfritt på alle fire skytinger.

 Etter 2013 
Under VM i skiskyting 2019 i Östersund fikk Bø på det norske laget som tok gull på blandet stafett. Marte Olsbu Røiseland, Tiril Eckhoff og Vetle Sjåstad Christiansen var de andre på det norske laget.

Under VM i skiskyting 2020 i Antholz fikk Bø på det norske laget som tok gull på blandet stafett. Marte Olsbu Røiseland, Tiril Eckhoff og Johannes Thingnes Bø var de andre på det norske laget.
miniatyr|Tarjei Bø på standplass

I vinter-OL 2022 i Beijing gikk han tredje etappe på Norges lag som tok gull i blandet stafett. De øvrige på laget var Marte Olsbu Røiseland, Tiril Eckhoff og Johannes Thingnes Bø. Tarjei Bø tok bronse på sprinten. Der ble det to brødre på pallen ettersom Johannes Thingnes Bø tok gull. Tarjei Bø fulgte opp med sølv på jaktstarten. På stafetten gikk Bø andreetappen der Norge til slutt tok gull. Sturla Holm Lægreid, Johannes Thingnes Bø og Vetle Sjåstad Christiansen gikk de øvrige etappene.

 Meritter 
 Olympiske leker 

LekerNormaldistanseSprintJaktstartFellesstartStafettMiks-stafett  Beijing 2022 8.-plass  Bronse Sølv12.-plass  Gull  Gull  Pyeongchang 2018 13.-plass 13.-plass 4.-plass 8.-plass Sølv —  Sotsji 2014 26.-plass 39.-plass 27.-plass — 4.-plass —  Vancouver 2010 21.-plass — — — Gull 

 Verdensmesterskap 
MesterskapNormaldistanseSprintJaktstartFellesstartStafettMiks-stafettParstafett 2025 Lenzerheide 10.-plass 10.-plass 10.-plass 18.-plass Gull  — —  2024 Nové Město Sølv   6.-plass 5.-plass 4.-plass Sølv  Sølv —   2023 Oberhof 7.-plass  Sølv 4.-plass 9.-plass Sølv2  — —  2021 Pokljuka 70.-plass  9.-plass 14.-plass 6.-plass  Gull 2  — —  2020 Antholz 6.-plass  4.-plass 6.-plass 4.-plass Sølv 3  Gull 3 —  2019 Östersund Bronse  13.-plass 4.-plass  9.-plassGull 3. — —  2017 Hochfilzen — 14.-plass 9.-plass  14.-plass 8.-plass —   2016 Oslo 22.-plass 54.-plass 31.-plass 6.plassGull 2. Bronse 4.   2015 Kontiolax 25.-plass   Bronse Bronse Bronse  Sølv Bronse 4.   2013 Nové Město 12.-plass  18.-plass   17.-plass  Gull  Gull  Gull   2012 Ruhpolding 18.-plass 17.-plass 7.-plass 17.-plass Gull —   2011 Khanty-Mansijsk Gull Bronse Bronse 4.-plass Gull Gull 

 Juniorverdensmesterskap 
MesterskapNormaldistanseSprintJaktstartStafett  2009 Canmore  23.-plass Bronse Bronse 6.-plass  2007 Martell-Val Martello  4.-plass 5.-plass Sølv Sølv  2006 Presque Isle  Gull 4.-plass Sølv 4.-plass

 Verdenscupseire 
I sesongen 2010/2011 vant Bø verdenscupen sammenlagt, etter en jevn sesong med fem enkeltseire. Tabellen viser alle seirene han har i verdenscupen. Han har totalt 64 individuelle pallplasseringer.
 Nr. Dato Sted Distanse 1.     Hochfilzen  Sprint 2.     Hochfilzen  Jaktstart 3.      Oberhof     Sprint 4.      Oberhof     Fellesstart 5.      Khanty-Mansijsk     20 km (VM) 6.     Hochfilzen     Sprint 7.     Nové Město  Fellesstart (VM) 8.     Holmenkollen  Sprint 9.     Östersund  Sprint 10.     Kontiolax  Sprint 11.     Oberhof  Fellesstart 12.     Nové Město  Jaktstart 13.     Hochfilzen  Sprint
miniatyr|Tarjei Bø og Tiril Eckhoff under utdeling av stipend til den unge skiskytteren Karoline Erdal

 Oppmerksomhet 
Bøs historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

 Referanser 

 Eksterne lenker 




  Skisport365.com - utøverprofil

Kategori:Personer fra Stryn kommune
Kategori:Norske skiskyttere
Kategori:Norske motbakkeløpere
Kategori:Olympiske mestere for Norge
Kategori:Olympiske sølvmedaljevinnere for Norge
Kategori:Olympiske bronsemedaljevinnere for Norge
Kategori:Olympiske mestere i skiskyting
Kategori:Olympiske sølvmedaljevinnere i skiskyting
Kategori:Olympiske bronsemedaljevinnere i skiskyting
Kategori:Verdensmestere i skiskyting
Kategori:Europamestere i skiskyting
Kategori:Norgesmestere i skiskyting
Kategori:Vinnere av Holmenkollmedaljen
Kategori:Kongepokalvinnere i skiskyting
Kategori:Best av de beste-deltakere
Kategori:Medaljevinnere under Vinter-OL 2010
Kategori:Deltakere for Norge under Vinter-OL 2010
Kategori:Skiskyttere under Vinter-OL 2010
Kategori:Deltakere for Norge under Vinter-OL 2014
Kategori:Skiskyttere under Vinter-OL 2014
Kategori:Medaljevinnere under Vinter-OL 2018
Kategori:Deltakere for Norge under Vinter-OL 2018
Kategori:Skiskyttere under Vinter-OL 2018
Kategori:Medaljevinnere under Vinter-OL 2022
Kategori:Deltakere for Norge under Vinter-OL 2022
Kategori:Skiskyttere under Vinter-OL 2022
Kategori:Deltakere for Norge under VM i skiskyting 2011
Kategori:Deltakere for Norge under VM i skiskyting 2012
Kategori:Deltakere for Norge under VM i skiskyting 2013
Kategori:Deltakere for Norge under VM i skiskyting 2015
Kategori:Deltakere for Norge under VM i skiskyting 2016
Kategori:Deltakere for Norge under VM i skiskyting 2017
Kategori:Deltakere for Norge under VM i skiskyting 2019
Kategori:Deltakere for Norge under VM i skiskyting 2020
Kategori:Deltakere for Norge under VM i skiskyting 2021
Kategori:Juniorverdensmestere i skiskyting
Kategori:Deltakere for Norge under VM i skiskyting 2023
Kategori:Deltakere for Norge under VM i skiskyting 2024
Kategori:Deltakere for Norge under VM i skiskyting 2025